יריד של חסד ונתינה, במאור פנים ובאהבה התקיים במועדון 'הצריף' בנצרת עילית, של חברת עמידר בנצרת עילית. עשרות תושבים הגיעו ליריד "יד 2" ונהנו מצעצועים במצב מצוין, בגדים מגוהצים ומקופלים ובעיקר מאווירה של ערבות הדדית.
מרים גרינהויז מנהלת המועדון : "זכינו בצוות נפלא של מועדון 'הצריף', בנות שירות לאומי ואנשי הגרעין התורני הנרתמים לכל משימה למען תושבי העיר באהבה רבה".
צוות מועדון 'הצריף' אסף במשך תקופה ארוכה צעצועים מגוונים, ביגוד במצב טוב, ועמל רבות כדי לכבס, לגהץ ולהציג את הביגוד באופן הראוי והמכובד לכל דורש. יצוין כי תושבים רבים פקדו את היריד ונטלו את מבוקשם תוך שהם מסתייעים בצוות מאיר פנים אשר קידם אותם בברכה.
צחי וייס, מנהל הגרעין התורני בירך על היוזמה המרגשת ואמר: "זכינו בצוות נפלא של מועדון 'הצריף' של חברת עמידר, אשר יזמו והובילו את הפרויקט החשוב הזה. אני מאמין שהם יוסיפו עוד מיזמים חשובים מסוג זה לרווחת דיירי הדיור הציבורי".